T L A Č O V Á S P R Á V A

**Tepláreň Nahlas ide do regiónov,**

**začíname silným večerom v Detve**

**Slovenská Tepláreň** pokračuje niekoľkými podujatiami aj po svojom oficiálnom skončení. Už túto **sobotu 3. decembra** v **Pivnici pri studni v Detve** zahrajú trnavskí punkáči **The Wilderness**, DJka **B-Complex** a **Bez ladu a skladu**, ktorí na poslednú chvíľu nahradia pôvodne plánovanú **Vydrapenú Bužírku Punk System** (tá nemôže vystúpiť zo zdravotných dôvodov). Ešte pred koncertom sa uskutoční druhá zo série diskusií **Tepláreň Nahlas** s témou **„Extrémizmus pre všetkých“**?. Tepláreň Nahlas sa hneď v pondelok zastaví v **Leviciach**.

PROGRAM:

18:00 Diskusia Tepláreň Nahlas

20:00 Bez Ladu a Skladu

21:00 The Wilderness

22:00 B-Complex

Do iniciatívy Slovenská Tepláreň sa prihlásili aj priestory z malých miest, jedným z nich je **Pivnica pri studni z Detvy**. Práve tam sa v sobotu 3. decembra spojí Slovenská Tepláreň s diskusným formátom Tepláreň Nahlas. Večer začne o 18.00 diskusiou s príznačným názvom **„Extrémizmus pre všetkých?“**. Diskutovať o vlastných skúsenostiach s extrémizmom, ale aj o možnostiach ako s extrémizmom zápasiť bude bývalá šéfka Ligy za ľudské práva, právnička **Zuzana Števulová**, koordinátorka programov v OZ Mládež ulice, sociálna pracovníčka a terapeutka **Karin Andrášiková**, transrodová DJka **Matia Lenická** (B-Complex) a zástupca kultúrneho centra Záhrada **Milan Zvada**. Diskusiu bude moderovať **Zuzana Wienk**.

**Tepláreň Nahlas** sa hneď **v pondelok 5. decembra** presunie do hudobno-literárno-výtvarno-filmovej kaviarne **Na Kus reči v Leviciach**. V debate s názvom **“Ľudské práva pre všetkých”** budú diskutovať študentka psychológie **Soňa Senéšiová**, aktivista a miestny poslanec **Vladimír Kuny**, šéf Inštitútu Mateja Bela **Ábel Ravasz** a rektorka Vysokej školy výtvarných umení v Bratislave **Bohunka Koklesová**. Moderuje **Zuzana Kovačič Hanzelová**.

Pokračuje aj výzva **Som Tepláreň – Bezpečné** miesto iniciovaná samotnou Teplárňou aj zbierka podpisov pod výzvu **Ide nám o život**, ktorú nájdete tu: <https://idenamozivot.sk/vyzva/>

Slovenská Tepláreň v Detve (3.12.): <https://fb.me/e/25je60AsF>

Tepláreň Nahlas v Detve (3.12.): <https://fb.me/e/23tJokXCw>

Tepláreň Nahlas v Leviciach (5.12.): <https://fb.me/e/40s8gDCeV>

**Vyhlásenie iniciatívy Slovenská Tepláreň:**

„Chceme vyjadriť spolupatričnosť rodinám a blízkym Matúša a Juraja, ktorí boli zavraždení z nenávisti v bare Tepláreň v Bratislave.

Chceme vyjadriť úctu a rešpekt tým, ktorí z Teplárne vytvorili otvorené miesto na stretávanie sa slobodných ľudí.

Chceme vyjadriť podporu LGBTI+ ľuďom.

Chceme, aby bolo Slovensko krajinou, kde sa každý a každá môže cítiť bezpečne a kde je príslušnosť k akejkoľvek menšine prijímaná s rešpektom ako prirodzená súčasť spoločnosti.

Chceme dosiahnuť zmenu legislatívy tak, aby zabezpečila plnohodnotný život všetkým ľuďom na Slovensku vrátane LGBTI+ menšiny.

Chceme kráčať cestou nenásilia, spolupatričnosti a tolerancie, a preto organizujeme festival Slovenská Tepláreň.“

Presskit (pri použití fotografií prosíme označiť autorov):

<https://we.tl/t-VKXwxOmc2H>

Kontakt pre médiá:

Lukáš "grešško" Grešš

PR & Media

Tel.: +421 915 778 020

lukas@pohodafestival.sk

<http://www.pohodafestival.sk>